ສານກໍາປູເຈຍອະນຸຍາດໃຫ້ ປະກັນຕົວຊາວໄທ 4 ຄົນ
ສານຊັ້ນຕົ້ນໄດ້ອະນຸຍາດໃຫ້ປະກັນຕົວ ສະມາຊິກສະພາແຫ່ງຊາດໄທ ທ່ານພານິດ ວິກິສເຣດ ແລະຜູ້ທີ່ຖືກຈັບພ້ອມກັນອີກຄົນນຶ່ງ.
ສານອຸທອນຂອງກໍາປູເຈຍໄດ້ອະນຸຍາດໃຫ້ປະກັນຕົວຊາວ ໄທ 4 ຄົນທີ່ຖືກກ່າວຫາວ່າ ເຂົ້າເມືອງຜິດກົດໝາຍແລ້ວ ຊຶ່ງປ່ອຍໃຫ້ທ່ານ Veera Somkwamkid ນັກຈັດຕັ້ງຫົວ ຊາດນິຍົມເປັນພຽງຜູ້ດຽວເທົ່ານັ້ນ ໃນຈໍານວນຊາວໄທ 7 ຄົນທີ່ຍັງຖືກຄຸມຂັງຢູ່ໃນກຳປູເຈຍ ທ່ານ Veera ໄດ້ຮ້ອງໃສ່ພວກນັກຂ່າວ ໃນຂະນະທີ່ຖືກ ນໍາຕົວອອກໄປຈາກສານວ່າ“” ອາທິດແລງນ ສານຊັ້ນຕົ້ນໄດ້ອະນຸຍາດໃຫ້ປະກັນຕົວ ສະມາຊິກສະພາແຫ່ງຊາດໄທ ທ່ານພານິດ ວິກິສເຣດ ແລະອີກຄົນນຶ່ງທີ່ຖືກຈັບພ້ອມກັນ ຄືກັນກັບສອງຄົນນນ ຊາວໄທທັງ 4 ຄົນທີ່ຖືກປະກັນຕົວໃນວັນອັງຄານມື້ນີ້ ແມ່ນ ຈຳເປັນຕ້ອງໄດ້ຢູ່ໃນກໍາປູເຈຍຕໍ່ໄປ ແລະພ້ອມທີ່ຈະໄປສະ ເໜີຕົວ ຖ້າເຈົ້າໜ້າທີ່ກຳປູເຈຍຫາກຕ້ອງການ ໝົດທັງ 7 ຄົນຍອມຮັບວ່າ ຕົນໄດ້ຂ້າມຊາຍແດນເຂາໄປ ດ້ວຍຄວາມບັງເອີນ ໃນບໍລິເວນທີ່ຍັງເປັນບັນຫາຖົກຖຽງໂຕ້ແຍ້ງກັນ ໃກ້ໆກັບຄ້າຍທະຫານ ຂອງກໍາປູເຈຍແຫ່ງນຶ່ງ ໃນວັນທີ 29 ເດືອນທັນວາຜ່ານມານີ້